Okresná prokuratúra Dolný Kubín 
Radlinského 1713/36, 026 06 Dolný Kubín 1

Sp. zn. : Pv 393/08/5503	Dolný Kubín, 16.7.2012
EEČ : 2-38-13-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátorka Okresnej prokuratúry Dolný Kubín
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako rodič v Dolnom Kubíne a všade tam, kde sa zdržiaval od 01. 02. 2008 do 31. 01. 2009 i napriek povinností vyživovať svoje deti, ktoré mu vyplývajú priamo zo Zákona o rodine a rozsah bol určený rozsudkom Okresného súdu Dolný Kubín sp. zn. XXXXX zo dňa 21. 09. 2006, právoplatným 31. 10. 2006 prispievať na svojho syna XXXXX XXXXX vo výške 7.000,- Sk a dcéru XXXXX vo výške 5.000,- Sk mesačne vždy do 30-teho dňa k rukám matky XXXXX, nar. XXXXX a neskôr rozsudkom Okresného súdu Dolný Kubín č. k. XXXXXo dňa XXXXX v spojení s rozsudkom Krajského súdu Žilina č. k. XXXXX, bol rozsah vyživovacej povinnosti zmenený tak, že na syna XXXXX má za obdobie od 01. 01. 2008 do 31. 12. 2008 prispievať sumou 140,- € mesačne a od 01. 01. 2009 do budúcna sumou 200,- € mesačne a na dcéru XXXXX od 01. 01. 2008 do 31. 12. 2008 sumou 90,- € a od 01. 01. 2009 do budúcna sumou 130,- € mesačne, u oboch vždy do 15. dňa v mesiaci vopred k rukám matky XXXXX, nar XXXXX a výživné na syna Borisa k rukám syna XXXXX, nar. XXXXX túto povinnosť si včas a riadne neplnil od 01. 02. 2008 do 31. 01. 2009, plateniu v stanovej výške sa vyhýbal tým, že prerušil živnosť, neskôr svoju podnikateľskú činnosť ukončil a majetok značnej hodnoty, ktorý vlastnil a požíval pri svojom podnikaní previedol na spol. XXXXX, s. r. XXXXX v snahe dosiahnuť zmenu svojich majetkových pomerov, zamestnal sa v spoločnosti svojej manželky, kde vykonával funkciu zodpovedného zástupcu, opravára motorových vozidiel a vodiča nákladného motorového vozidla v medzinárodnej preprave a tak za uvedené obdobie dlhuje svojmu synovi XXXXX 1.341,67 € a dcére XXXXX 721,67 €
lebo je trestné stíhanie neprípustné podľa § 9 odsek 1 písmeno e
Odôvodnenie:
Poverený príslušník OO PZ Dolný Kubín vykonával skrátené vyšetrovanie v trestnej veci obv. XXXXX, nar. XXXXX, pre prečin zanedbania povinnej výživy podľa § 207 ods.2) Tr. zákona, ktorého sa mal dopustiť na tom skutkovom základe, že ako rodič v Dolnom Kubíne a všade tam, kde sa zdržiaval od 01. 02. 2008 do 31. 01. 2009 i napriek povinností vyživovať svoje deti, ktoré mu vyplývajú priamo zo Zákona o rodine a rozsah bol určený rozsudkom Okresného súdu Dolný Kubín sp. zn. XXXXX XXXXX, právoplatným 31. 10. 2006 prispievať na svojho syna XXXXX XXXXX vo výške 7.000,- Sk a dcéru XXXXX vo výške 5.000,- Sk mesačne vždy do 30-teho dňa k rukám matky XXXXX, nar. XXXXX a neskôr rozsudkom Okresného súdu Dolný Kubín č. k. XXXXX v spojení s rozsudkom Krajského súdu Žilina č. k. XXXXX bol rozsah vyživovacej povinnosti zmenený tak, že na syna XXXXX má za obdobie od 01. 01. 2008 do 31. 12. 2008 prispievať sumou 140,- € mesačne a od 01. 01. 2009 do budúcna sumou 200,- € mesačne a na dcéru XXXXX od 01. 01. 2008 do 31. 12. 2008 sumou 90,- € a od 01. 01. 2009 do budúcna sumou 130,- € mesačne, u oboch vždy do 15. dňa v mesiaci vopred k rukám matky XXXXX, nar XXXXX a výživné na syna XXXXX k rukám syna XXXXX, nar. 1XXXXX túto povinnosť si včas a riadne neplnil od 01. 02. 2008 do 31. 01. 2009, plateniu v stanovej výške sa vyhýbal tým, že prerušil živnosť, neskôr svoju podnikateľskú činnosť ukončil a majetok značnej hodnoty, ktorý vlastnil a požíval pri svojom podnikaní previedol na spol. XXXXX, s. r. XXXXX v snahe dosiahnuť zmenu svojich majetkových pomerov, zamestnal sa v spoločnosti svojej manželky, kde vykonával funkciu zodpovedného zástupcu, opravára motorových vozidiel a vodiča nákladného motorového vozidla v medzinárodnej preprave a tak za uvedené obdobie dlhuje svojmu synovi XXXXX 1.341,67 € a dcére XXXXX 721,67 €.

 Poverený príslušník PZ po skončení skráteného vyšetrovania predložil vyšetrovací spis na tunajšiu prokuratúru spolu s návrhom na podanie obžaloby.

Po preskúmaní predmetného spisu bolo zistené, že sa skutok stal a že vykazuje znaky prečinu zanedbania povinnej výživy podľa ods. 1 § 207 Tr. zákona a že trestné stíhanie je neprípustné, nakoľko ide o osobu, ktorá za tento skutok bola právoplatne odsúdená rozsudkom Okresného súdu Dolný Kubín č. XXXXX XXXXX v spojení s rozsudkom Krajského súdu Žilina č. k. 2To/98/2011 zo dňa 14. 12. 2011. 

Z horecitovaných rozhodnutí prvostupňového a odvolacieho súdu vyplýva, že XXXXX bol právoplatne odsúdený za prečin zanedbania povinnej výživy podľa § 207 ods.1) Tr. zákona, pretože si od 01. 02. 2009 do 29. 07. 2011 neplnil vyživovaciu povinnosť, ktorú má voči svojim dvom deťom XXXXX

Konanie, pre ktoré je súčasne stíhaný napĺňa znaky trvacieho prečinu, za ktorý bol právoplatne odsúdený a teda možno konštatovať, že ide o ten istý skutok v štádiu pokračovacieho konania.

Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. e) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu.

S prihliadnutím na všetky okolnosti horeuvedené, rozhodla som tak, ako je to uvedené vo výrokovej časti. 

Týmto rozhodnutím nie sú dotknuté nároky oprávnenej osoby.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dáša Škuntová
prokurátorka